Diari Oficial de la Generalitat Valenciana


Sumari del DOGV 7738, del 10-03-2016 (2016/1631)

Extracte de la Resolució de 29 de febrer de 2016, del president de l'Agència Valenciana del Turisme, per la qual es convoquen les ajudes per a l'any 2016 de l'Agència Valenciana del Turisme, dirigides a les empreses de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7738

Data del DOGV
:   10-03-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/1631


Data del document
:   29-02-2016

Organisme emissor
:   Agència Valenciana del Turisme

Tipus de document
:   Extracte

Anàlisi jurídica

 Descriptors 

:   * Agència Valenciana del Turisme
    * ajuda pública

Extracte de la Resolució de 29 de febrer de 2016, del president de l'Agència Valenciana del Turisme, per la qual es convoquen les ajudes per a l'any 2016 de l'Agència Valenciana del Turisme, dirigides a les empreses de la Comunitat Valenciana. [2016/1631]  
BDNS(Identif.):301914  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria el text complet de la qual es pot consultar en la Base de Dades Nacionals de Subvencions  
http://www.pap.minhap.gob.es/bdnstrans/index  
   
Primer. Beneficiaris  
Empreses turístiques, sempre que estiguen degudament inscrites en el Registre General d'Empreses, Establiments i Professions Turístiques de la Comunitat Valenciana en la data de publicació d'aquesta convocatòria.  
   
Segon. Objecte  
Ajudes per als projectes que s'emmarquen en els programes que es detallen a continuació i que figuren en l'annex I de la convocatòria:  
   
Programa 1: Suport a la singularitat de l'oferta turística  
Impuls del turisme sostenible i responsable  
Impuls del turisme inclusiu  
Impuls de la innovació empresarial  
  
Programa 2: Suport a la prestació de serveis turístics innovadors  
  
Implantació de sistemes interactius d'informació turística  
Instal·lació de sistemes d'obertura intel·ligent de portes.  
Incorporació de tecnologies de comunicació sense utilitzar cables (WIFI)  
Implantació i certificació d'unitats d'intel·ligència turística  
Incorporació de sistemes de gestió intel·ligent (domòtica)  
Incorporació de tecnologies big data  
   
Tercer. Bases reguladores  
Ordre 34/2014, de 4 de novembre, de la Conselleria d'Economia, Indústria, Turisme i Ocupació, per la qual es fixen les bases reguladores per a la convocatòria i concessió d'ajudes per l'Agència Valenciana del Turisme, publicada en el Diari Oficial de la Comunitat Valenciana número 7397, del dia 6 de novembre de 2014.  
Normativa europea: subjectes a les disposicions del Reglament (UE) número 1407/2013 de la Comissió, de 18 de desembre de 2013 (DOUE L 352, de 24.12.2013), del Tractat a les ajudes de minimis.  
   
Quart. Quantia  
1. L'import global màxim destinat a les presents ajudes ascendeix a 1.130.000 euros, dels quals s'assignen 330.000 euros al Programa 1 i 800.000 euros al Programa 2.  
2. La quantia de la subvenció, sense perjudici del que estableix l'article 8.3 de la convocatòria per al cas que es produïsquen empats en l'ordre de prelació, serà la quantitat que resulte d'aplicar sobre el cost subvencionable el percentatge de subvenció següent:  
Programa 1: Suport a la singularitat de l'oferta turística  
Per a actuacions dirigides a l'impuls del turisme inclusiu, fins a un 70 % del cost subvencionable.  
Per a la resta d'actuacions, fins a un 50 % del cost subvencionable.  
  
Programa 2: Suport a la prestació de servicis turístics innovadors  
Fins a un 70 % del cost subvencionable.  
3. No es contemplaran ajudes per a projectes el cost subvencionable dels quals siga inferior a 3.000 euros en despesa corrent i 15.000 euros en despeses d'inversió.  
4. L'import de la subvenció no superarà els 50.000 euros en cap. VII i 10.000 en cap. IV per establiment i programa.  
5. L'import màxim d'ajuda per beneficiari serà de 100.000 euros, sense perjuí del que estableix l'article 2.2 d'aquesta convocatòria, relatiu a l'acumulació d'ajudes.  
  
Cinqué. Termini representació de sol·licituds  
El termini de presentació de sol·licituds serà de vint dies naturals a partir de l'endemà de la publicació de l'extracte de la resolució de convocatòria en el Diari Oficial de la Comunitat Valenciana.  
   
Sisé. Altres dades  
1. Sol·licituds: els interessats hauran de presentar una instància de sol·licitud degudament omplida, per mitjà del model que figura en l'annex II d'aquesta resolució, disponible igualment en l'adreça d'internet: http://www.gva.es/downloads/publicados/IN/25827\_BI.pdf  
Les sol·licituds hauran de presentar-se en els registres dels Serveis Territorials d'Alacant, Castelló i València o per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Les sol·licituds podran presentar-se així mateix per via telemàtica, a través de l'adreça d'internet:  
Programa 1: http://www.gva.es/va/inicio/procedimientos'id\_proc=02004  
Programa 2: http://www.gva.es/va/inicio/procedimientos'id\_proc=02378  
2. Documentació a presentar amb la sol·licitud: la prevista en l'article 6 de la convocatòria, així com la que s'especifica en cada programa.  
  
3. Criteris de valoració: les ajudes es concediran en règim de concurrència competitiva, segons els criteris de valoració i la puntuació màxima a aconseguir que es detallen en l'article 7 de la convocatòria i mentre existisca disponibilitat pressupostària adequada i suficient.  
La puntuació mínima per a optar a les presents ajudes serà l'establida en l'article 8.2  
4. Forma de justificació: la justificació de l'actuació objecte d'ajuda haurà de realitzar-se d'acord amb el projecte subvencionat, en els termes fixats en la resolució de concessió i d'acord amb el que disposa l'article 12 de la convocatòria.  
5. Pagament de l'ajuda: el pagament es realitzarà d'acord amb la justificació presentada i sempre que el beneficiari haja complit totes les obligacions i, en tot cas, després de la justificació.  
  
València, 29 de febrer de 2016.- El president de l'Agència Valenciana del Turisme: Francesc Colomer Sánchez.